Θέμα: Modern Greek Language (Secondary School)
Ερώτηση: Δόθηκαν τα βραβεία του 9ου Διεθνούς Λογοτεχνικού Διαγωνισμού 2020 της UNESCO. Ο Όμιλος για την UNESCO Τεχνών, Λόγου και Επιστημών Ελλάδος ανακοινώνει τα αποτελέσματα του 9ου Διεθνούς Λογοτεχνικού Διαγωνισμού 2020, ο οποίος οργανώνεται σε ετήσια βάση από τον Όμιλο και έχει στόχο να αποτελέσει αφετηρία για την ανάδειξη νέων ταλέντων στη Νέα Ελληνική Λογοτεχνία. Αφορά τα είδη του λόγου: Ποίηση, Διήγημα, Νουβέλα, Παιδικό Παραμύθι, Παιδικό – Νεανικό Διήγημα. Την επιτροπή αξιολόγησης αποτέλεσαν γνωστοί λογοτέχνες, τους οποίους ευχαριστούμε θερμά για τον προσωπικό τους χρόνο, καθώς και για την αντικειμενικότητα και αγάπη με την οποία περιέβαλαν τους συμμετέχοντες. Ειδικά το τρέχον έτος, που σημαδεύεται από ιδιαίτερα δύσκολες και πρωτόγνωρες συνθήκες λόγω της πανδημίας του κορωνοϊού, οι συμμετοχές ξεπέρασαν κάθε προηγούμενο τόσο σε πλήθος, όσο και σε εξαιρετικό επίπεδο σε όλες τις κατηγορίες, αποδεικνύοντας πως η Τέχνη, ο Λόγος και ο Πολιτισμός αποτελούν πνευματική τροφή και όχι απλά ψυχαγωγία. Διαγωνιζόμενοι από κάθε σημείο της Ελλάδας, την Κύπρο, το Ηνωμένο Βασίλειο, το Βέλγιο, την Αυστρία, τον Καναδά και αλλού μάς τίμησαν με την εμπιστοσύνη τους. Ο Όμιλος συγχαίρει όλους τους συμμετέχοντες για την προσπάθειά τους! Ευχή μας: ο διαγωνισμός αυτός να αποτελέσει την αφετηρία για μια λαμπρή πορεία στη συγγραφή και τη λογοτεχνία! Αργότερα, μόλις το επιτρέψουν οι συνθήκες διασφάλισης της δημόσιας υγείας από την πανδημία, θα οριστεί ημερομηνία για την τελετή απονομής. Τα έργα που διακρίθηκαν, θα δημοσιευθούν στην ηλεκτρονική εφημερίδα του Ομίλου, εφόσον το επιθυμούν οι δημιουργοί, συνοδευόμενα από μία φωτογραφία τους και ένα μικρό βιογραφικό τους. Διασκευή άρθρου για τις ανάγκες των εξετάσεων. https://www.tovima.gr/2020/11/26/culture/dothikan-ta-vraveia-tou-9ou-diethnous-logotexnikou-diagonismou-2020-tis-unesco/, 26-11-2020. Χαρακτήρισε την παρακάτω πρόταση ως σωστή ή λανθασμένη, χρησιμοποιώντας αποκλειστικά πληροφορίες από το κείμενο:. Ο Διεθνής Λογοτεχνικός Διαγωνισμός της UNESCO ξεκίνησε το 2000.
Επιλογές:
Σωστό
Λάθος
Σωστή απάντηση (αριθμός επιλογής, από 0): 1